### FAU-møte

Tid: 26.september 2018 Sted: Oppsal skole

**Til stede:** Elin Henriksen (valgkommitè), Ingrid Finkelsen (9E), Ivar Løvbrøtte (3A), Nihada Keranovic (8E), Tone Madsen (4B), Christian Ranheim (2B), Cathrine F.Gujord (5A), Amela Keranovic (3B), Birgitte Mølstad (7A), Tony Gulbrandsen (8N), Carina Lindgren (10E), Eva Carina Aune (10N), Lars Greger Granlund (7B), Trine Lise Haslene 9N

**Godkjenning av innkalling og dagsorden.**

**Årsresultat revideres til neste møte og godkjenning av protokoll for 2017-18 utsettes til da.**

Oppsal FAUs styre for skoleåret 2018 - 2019 består av følgende representanter:

- Lars Greger Granlund, leder
- Carina Lindgren, referent
- Ingrid Finkelsen, kasserer/økonomiansvarlig

FAUs representanter i Driftsstyret:
- Silje W. Syversen
- Trine Lise Haslene

FAUs representant i Skolemiljøutvalget (SMU):
- Eva Carina Aune

- Carina Lindgren (vara)

FAUs representant i Aktivitetsskolen (AKS): - Christian Ranheim

**I etterkant av foreldrerådets årsmøte gjennomførte FAU et ordinært møte om saker som ble meldt inn:**

FAU har god økonomi på nåværende tidspunkt. Vi snakket litt om hvem og hvordan det skal søkes om tilskudd og til hva. Er alle trinn klar over at det går an å søke om penger til forskjellige saker?

* Vi hadde en diskusjon om bidraget til leirskolen i 6. trinn skal økes fra 30.000,- og i så fall hvor mye det skal økes til. Forslag på både 40.000,- og 50.000,- ble nevnt. Før endelig beslutning tar Trine Lise opp driftskostnaden på leirskole i driftsstyre.
* Enda en gang er de manglende bandolærene til 17. maitoget diskutert. Har skolen planer om innkjøp? Hvis ikke må det avklares med skolen hvem som eier de bandolærer som finnes og finne ut hvor mange som evt. må kjøpes inn. Trine Lise følger opp rektor.
* Vi snakket om søknader om tilskudd, hvem som kan søke. 10.trinn sin innsamling til Hvitebusser-tur kan søke om penger, men har sjelden gjort dette.

**Diverse**

* Natteravnkoordinator Hanne Rovik, Godlia skole, har på eget initiativ satt i gang et engasjement for å få i gang foreldrene på skolene i nærområdet til å gå natteravn på fredager og lørdager. Hun ønsket en kontaktperson på Oppsal skole og Tony Gulbrandsen har sagt ja til å være dette.
* Tilbakemeldinger fra flere FAU representanter at Facebookreglene som ble vedtatt i fjor er tatt opp i de fleste foreldremøtene nå på høsten.
* FAU venter svar fra rektor hvordan den nye lærernormen etterleves og hvordan resursfordelingen ser ut. Hvor mange lærere mangler og i hvilke trinn?
* Det er en del utfordringer med trafikk til og fra skole. Det er blant annet mer biltrafikk mellom skogholtet og blokkene bak H-bygget som mange barn bruker som skolevei, tungtrafikk og farlige situasjoner i begynnelsen og slutten av dagen da mange barn er på vei til og fra skolen.

FAU minner om parkering ved kirken.